FAQ i forbindelse med Covid-19

Vi opfordrer til, at alle følger sundhedsmyndighedernes anbefalinger og bliver vaccineret

|  |  |
| --- | --- |
| **Spørgsmål** | **Svar** |
| **KOMMUNIKATION VED SMITTE MED CORONA, CORONAPAS og MUNDBIND** | |
| *Jeg er blevet smittet med corona, hvad skal jeg gøre?* | Du skal gå i selvisolation. Det betyder, at du skal blive hjemme og undgå kontakt med andre.  Du skal blive hjemme i minimum 4 dage, og du må tidligst forlade din selvisolation, når du ikke har symptomer.  Sørg for at underrette personer du har været i kontakt med om at de skal være opmærksomme på symptomer. (se mere længere nede om husstandskontakt og øvrig kontakt) |
| *Skal man bruge mundbind på skolen? NY* | Nej, fra og med d. 1. februar 2022 gælder der ikke længere mundbindskrav på skolen. |
| *Skal jeg have mundbind på til eksamen og til undervisning? NY* | Nej |
| *SKAL man fremvise coronapas, når man opholder sig på skolen? NY* | Nej, fra og med d. 1. februar 2022 skal man ikke længere bruge coronapas på skolen |
| *Hvad er et gyldigt coronapas? IKKE RELEVANT 1. FEBRUAR* | Du har et gyldigt coronapas når:   * Du er vaccineret \*se spørgsmål om vaccinegyldighed * Du er immun (har haft corona inden for de sidste 12 uger) * Du for nylig er blevet testet: PCR-test er gyldig i 72 timer, og antigen (quicktest) er gyldig i 48 timer |
| *Hvornår gælder vaccinationen som coronapas?* | Dit coronapas er gyldigt 14 efter, du har fået dit første stik. MEN, hvis du ikke får det andet stik seneste 42 dage efter, du fik dit 1. stik, så er dit coronapas ikke længere gyldigt.  Sundhedsstyrelsen anbefaler, at alle modtager 3. stik, når de inviteres, så du undgår at coronapasset udløber efter 5 måneder. |
| *Er det muligt at blive testet på skolen?* | Nej. Men fra uge 4 2022 udleveres der hjemmetest på skolen. Disse indgår *ikke i coronapasset,* men skal hjælpe til at dæmme op for smitte |
| *SKAL man kontakte sin lærer, kontoret eller/og KT i forbindelse med sygdom?* | Skriv under fraværsårsager, hvis du har corona. |
| *Jeg har haft corona, men jeg er rask nu. Jeg har dog stadig antistoffer i blodet og derfor vil en test vise positiv. Må jeg komme i skole?* | Hvis du har haft symptomer, må du komme i skole, når du ikke længere har symptomer. Du må dog først komme tilbage tidligst 4 dage efter positivt pcr-test-svar.  Hvis du ikke har haft symptomer, skal der også gå 4 dage efter du er testet positiv, før du må komme i skole. |
| *HVEM kan give ”lov” til at blive hjemme?* | Der bliver ikke ”givet lov”. Du SKAL blive hjemme, hvis du har symptomer, eller er testet positiv.  Læreren kan altså sende dig hjem, hvis du har symptomer. Desuden kan skolens ledelse sende dig hjem. |
| *SKAL jeg blive hjemme, hvis jeg har været i kontakt med en anden kursist, der er blevet hjemme pga. af symptomer?* | Nej. |
| *SKAL læreren underrette kontoret, hvis læreren har sendt en kursist hjem?* | Ja, læreren underretter altid kontoret, hvis en kursist sendes hjem.  Hvis du er sendt hjem, skal du skrive i LUDUS under fraværsårsager. |
| *HVAD skal jeg gøre, hvis jeg har mistanke om at jeg er smittet?* | Så skal du blive hjemme og tage en PCR-test. |
| **SYMPTOMER** | |
| *Hvordan defineres symptomer?* | **Betydende symptomer:**  Symptomer på covid-19 sygdom som   * Feber * vedvarende hoste, nysen og vejtrækningsbesvær, hvor der *samtidig* er almen sygdomsfølelse hos den smittede, uden at der dog behøver at være funktionsindskrænkende sygdom, behov for behandling eller at den pågældende er uarbejdsdygtig.   Man behøver ikke have alle symptomerne.  **Asymptomatisk smitte:**  Ingen symptomer på covid-19, men konstateret smitte ved PCR-test  **Lette symptomer:**  Ikke-betydende symptomer som løbenæse, ’kriller’ i halsen, enkelte host m.v., der typisk vil være forbigående og uden almen sygdomsfølelse  **Symptomdebut:**  Det tidspunkt, hvor de første symptomer på covid-19 begyndte. Ved fremadskridende og forværrede symptomer beregnes tidspunktet fra start på lette symptomer |

|  |  |
| --- | --- |
| **HUSSTANDSKONTAKT OG ØVRIG KONTAKT** | |
| *Hvilke typer af kontakt-definitioner opererer sundhedsmyndighederne med?* | Fra d. 24. januar ændres sundhedsstyrelsen definitionerne fra nær kontakt til og husstandstandskontakt.  Fremover anvendes betegnelserne: ’husstandskontakt’ og ’øvrig kontakt’ |
| *Hvornår er man husstandskontakt?* | * De personer, som bor sammen med en person, der har fået påvist covid-19 * Kæreste til en person, der har fået påvist covid-19 (som ikke bor sammen) * Værelseskammerater på en efterskole, højskole, lejrskole o. lign. til en person, der har fået påvist covid-19 * Overnattende gæster |
| *Hvad skal jeg gøre som Husstandskontakt?* | Husstandskontakter og tilsvarende uanset vaccinations- eller tidligere smittestatus:   * Anbefales at blive testet med en hurtigtest eller PCR-test 3 døgn efter, den smittede person blev testet positiv for covid-19. Der anbefales **ikke** selvisolation, medmindre man får symptomer. * Hvis man som husstandskontakt eller tilsvarende har været smittet inden for de sidste 12 uger, anbefales ikke test, medmindre man får symptomer på covid-19. * Anbefales at følge sundhedsstyrelsens generelle råd |
| *Hvad skal jeg gøre som husstandskontakt, når jeg får symptomer?* | * Hvis man som husstandskontakt eller tilsvarende får lette eller betydelige symptomer på covid-19, anbefales man straks at gå i selvisolation og blive testet hurtigst muligt med en PCR-test. * Ved positivt svar på test fastholdes selvisolationen ved betydelige symptomer indtil symptomophør, dog ikke kortere end 4 døgn fra testtidspunktet. * Ved lette symptomer fastholdes selvisolationen indtil 4 døgn fra testtidspunktet * Hvis man ikke har symptomer, anbefales selvisolation i 4 døgn fra testtidspunktet |
| *Hvem er øvrig kontakt?* | De personer, som har været tæt på en person, der har fået påvist ny coronavirus (dog ikke ved selvtest), og som ikke er husstandskontakter eller tilsvarende. Det kan fx være:   * Personer, den smittede har siddet ved siden af eller lige overfor til et møde, på uddannelsesinstitutioner eller på en arbejdsplads. * Personer, der har været til middag med den smittede eller lign. * Personer, den smittede har dyrket kontaktsport med, eller siddet i en bil med. - Klassekammeraterne i stamklassen til en smittet elev i grundskolen mv.   Og andre sammenlignelige kontakter |
| *Hvad skal jeg gøre som ’øvrig kontakt’?* | Øvrige kontakter uanset vaccinations- og tidligere smittestatus:   * Bør have ekstra fokus på at efterleve generelle råd til at forebygge smitte * Der kan foretages en hurtigtest eller selvtest 3 døgn efter den smittede persons testtidspunkt * Er man blevet øvrig kontakt via Smitte│stop- appen, kan der også foretages en hurtigtest eller selvtest hurtigst muligt. |
| *Hvad gør jeg, hvis jeg som øvrig kontakt får symptomer eller positiv PCR-test?* | Hvis man som øvrig kontakt får lette eller betydelige symptomer på covid-19, anbefales man straks at gå i selvisolation og blive testet hurtigst muligt med en PCR-test.   * Ved positivt svar på test fastholdes selvisolationen ved betydelige symptomer indtil symptomophør, dog ikke kortere end 4 døgn fra testtidspunktet. * Ved lette symptomer fastholdes selvisolationen indtil 4 døgn fra testtidspunktet   Hvis man ikke har symptomer, anbefales selvisolation i 4 døgn fra testtidspunktet |
| **TEST** | |
| *Er der testkrav på skolen? NY* | Nej, men der anbefales at man på vores område lader sig screeningsteste med selvtest 2 gange om ugen. Skolen udleverer test fra uge 4 |

|  |  |
| --- | --- |
| **VIRTUEL UNDERVISING** | |
| *Er der virtuel undervisning, hvis man er hjemme med corona eller som nærkontakt?* | Nej, Fra og med d. 10. september vil der ikke længere blive iværksat nødundervisning for kursister der er hjemme. Skriv i fraværsårsager grunden til dit fravær. |
| *Kan jeg kræve, at læreren sørger for, at jeg kan følge med i undervisningen hjemmefra?* | Nej, du kan spørge om læreren kan give dig opgaver, men det er ikke længere krav. Der gælder almindelige regler om fravær og sygdom. |
| **GODE VANER** | |
| *Skal man fortsat vaske hænder og spritte af?* | Ja, sundhedsstyrelsen anbefaler, at vi holder fast i de gode vaner med god håndhygiejne. |
| *Skal man holde afstand?* | **Hold afstand**  Smitte med ny coronavirus kan ske ved spredning af dråber i de nære omgivelser. Ved at holde afstand og begrænse tæt og fysisk kontakt, kan man derfor undgå smitte. Hold derfor afstand til andre i det offentlige rum, når det er muligt.  Efterhånden som størstedelen af den danske befolkning er vaccinerede, kan man igen give hånd, og give kram og kindkys til sine venner og familie. Vær dog opmærksom på personer, som er i øget risiko for et alvorligt forløb med covid-19 – særligt hvis de eller du ikke er vaccineret. |
| *Skal vi lufte ud?* | Luft ud og skab gennemtræk Udluftning forebygger dråbesmitte indendørs.  Når en person fx hoster eller nyser vil de fleste dråber falde til jorden. Nogle af de mindste dråber, de såkaldte mikrodråber, vil blive hængende i luften i længere tid. Derfor er der generelt større risiko for smitte indendørs, og når mange mennesker er sammen i lang tid i små lokaler. Ved at lufte ud gennem vinduer og døre, eller ved brug af et ventilationssystem, nedbringes koncentrationen af mikrodråber i luften, og det forebygger smittespredning.  Du lufter effektivt ud i dit hjem ved at:   * Lukke vinduer og døre op på tværs af boligen, så der er gennemtræk. * Skabe gennemtræk i 5-10 min. 4-5 gange om dagen. * Hvis I er flere personer indendørs, så luft ud oftere, fx før og efter besøg. * Er I flere samlet i et rum i længere tid, så skab gennemtræk 1 gang hver time. |
| *Skal overflader rengøres ofte?* | Ja, Gør rent, særligt overflader som mange rører ved Risikoen for kontaktsmitte er størst fra overflader, som mange andre rører ved, fx håndtag, gelændre, kontakter, trykknapper, tastaturer, armlæn, bordkanter, legetøj, redskaber, vandhaner, toiletter osv.  Rengør sådanne ”kontaktpunkter” ofte og grundigt med almindelige rengøringsmidler og eventuelt med desinfektionsmiddel. |

Ledelsen 2022 (opdateret d. 1. februar/LOH)